देवनगर में डकैती, फार्मासिस्ट को बेहोशी की दवा सुंघा घर का पूरा कीमती सामान ले गए नकाबपोश
कोनी देवनगर में शुक्रवार की रात डकैती हो गई। चार से अधिक नकाबपोशों ने फार्मासिस्ट के घर घुसकर पहले उसे नशीली दवा सुंघा दिया। इसके बाद घर का कीमती सामान लेकर भाग निकले।
कोनी देवनगर निवासी सतमोहन दास महंत पिता गेंदराम महंत 35वर्ष का आवासपारा में मकान है। मूल रूप से जांजगीर-चांपा जिले के बलौदा का रहनेवाला यह युवक फार्मासिस्ट है तथा अपोलो की दवा दुकान में काम करता था। रात करीब 10 बजे वह ड्यूटी से लौटा। दरवाजा खोलकर भीतर गया। वह पलंग पर बैठा था, इसी दौरान 30-35 साल के दो नकाबपोश भीतर घुसे। वह कुछ समझ पाता इससे पहले दोनों ने उसे पकड़ लिया और मुंह दबा दिया। नकाबपोशों से बचने उसने उन पर हाथ व लात से हमला किया। इसी दौरान बाहर से दो अन्य नकाबपोश भीतर घुसे फिर चारों ने पकड़कर उसे कुछ केमिकल सुंघाया, थोड़ी देर बाद युवक बेहोश हो गया। इसके बाद डकैतों ने उसके घर की पूरी तलाशी ली और टीवी, डीवीडी,गैस सिलेंडर,आधार कार्ड, डिनर सेट,साइकिल,जूता चप्पल, 10 हजार रुपए व अन्य सामान सहित करीब 50-60 हजार रुपए का माल पार कर दिया। सुबह फार्मासिस्ट की बेहोशी टूटी। उसका सिर चकरा रहा था तथा कमजोरी लग रही थी। किसी तरह उठकर बाहर आया और पड़ोसियों को घटना के संबंध में जानकारी दी। बाद में उसने कोनी थाने जाकर रिपोर्ट दर्ज कराई।
पुलिस ने उसकी रिपोर्ट पर नकाबपोशों के खिलाफ धारा 392 के तहत जुर्म दर्ज कर लिया है। यह लूट की धारा है जबकि फार्मासिस्ट के अनुसार नकाबपोशों की संख्या चार से अधिक थी। चार भीतर आए, जबकि एक-दो लोग बाहर खड़े थे और उनकी आवाज आ रही थी। पुलिस डकैतों का पता लगाने में जुटी हुई है। फार्मासिस्ट के साथ उसका छोटा भाई भी देवनगर में रहता है। काम से वह बलौदा चला गया था इसलिए वह अकेले था।
अचानक स्मेल आई है फिर कुछ याद नहीं रहा
फार्मासिस्ट सतमोहन दास का कहना है कि डकैतों ने उसे क्या सुंघाया पता नहीं। अचानक तेज स्मेल आई फिर वह बेहोश हो गया। सुबह करीब 5 बजे जब उसकी बेहोशी टूटी तो वह जमीन पर पड़ा था। दिमाग काम नहीं कर रहा था। कुछ समझ में नहीं आ रहा था। कुछ देर बार हालत सुधरी थी किसी तरह उठकर दरवाजे पर आकर बैठ गया।
अटल आवास तक गया डाॅग
पुलिस का खोजी कुत्ता अटल आवास तक गया। पूरा चक्कर लगाने के बाद वह ठहर गया। यहां अधिकांश मकानों में ताला लगा हुआ है। पुलिस ने कुछ को खुलवाकर देखा पर कुछ हासिल नहीं हुआ।
शुक्रवार की रात को हुई वारदात के बाघर पर बिखरा हुआ सामान।
रात 10 बजे ड्यूटी से घर लाैटने के कुछ देर बाद घर में घुसे थे डकैत
जूते-चप्पल और खाने का तेल तक ले गए
डकैत जरूरत का सामान अपने साथ ले गए। जूते-चप्पल के साथ किचन से खाने का तेल भी अपने साथ ले गए। यह एक बाटल में रखा था। डकैतों ने बाइक की बैटरी भी निकालने की कोशिश की पर सफलता नहीं मिली।
मोहल्ले के गायब युवकों पर शक
सीएसपी सिटी कोतवाली शलभ सिन्हा के अनुसार वारदात के तरीके को देखकर इसमें स्थानीय लोगों के हाथ होने का संदेह है। मोहल्ले के दो-तीन युवक गायब है। संदेह के आधार पर उनकी तलाश की जा रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva